KIRJALLINEN KYSYMYS E-2900/01 esittäjä(t): Bart Staes (Verts/ALE) komissiolle. Avoimien toimien täyttämismenettely teknisen avun toimisto Sokratesissa.



Virallinen lehti nro 134 E , 06/06/2002 s. 0140 - 0141



KIRJALLINEN KYSYMYS E-2900/01 esittäjä(t): Bart Staes (Verts/ALE) komissiolle (22. lokakuuta 2001) Aihe: Avoimien toimien täyttämismenettely teknisen avun toimisto Sokratesissa Komissio ei ole vastannut kysymyksessä E-1681/01(1) luetteloituihin yksityiskohtaisiin kysymyksiin, jotka koskivat teknisen avun toimisto Sokratesissa avoinna olevien työpaikkojen täyttämistä. Tämän vuoksi haluan esittää seuraavat kysymykset uudelleen: 1. Kuka on vastuussa The Bulletinissa julkaistuista syrjivistä työpaikkailmoituksista(2) 2. Aikooko Sokrates noudattaa tulevaisuudessa syrjimättömyyteen perustuvaa henkilöstöpolitiikkaa? Mikä on syynä, jos se ei aio näin tehdä? 3. Kuinka monen ehdokkaan äidinkieli oli englanti? 4. Kuinka monen ehdokkaan äidinkieli oli ranska? 5. Kuinka monen ehdokkaan äidinkieli ei ollut englanti tai ranska? 6. Kuinka moni ehdokas oli opiskellut yli vuoden englanninkielisessä yliopistossa? 7. Kuinka moni ehdokas oli opiskellut yli vuoden ranskankielisessä yliopistossa? 8. Kuinka moni ehdokas ei ollut opiskellut kummankaankielisessä yliopistossa? 9. Kuinka monen haastatellun ehdokkaan äidinkieli oli englanti? 10. Kuinka monen haastatellun ehdokkaan äidinkieli oli ranska? 11. Kuinka monen haastatellun ehdokkaan äidinkieli ei ollut englanti tai ranska? 12. Kuinka moni haastateltu ehdokas oli opiskellut yli vuoden englanninkielisessä yliopistossa? 13. Kuinka moni haastateltu ehdokas oli opiskellut yli vuoden ranskankielisessä yliopistossa? 14. Kuinka moni haastateltu ehdokas ei ollut opiskellut kummankaankielisessä yliopistossa? 15. Mikä on valittujen henkilöiden äidinkieli? (1) EYVL C 93 E, 18.4.2002, s. 18. (2) The Brussels based Socrates, Leonardo and Youth Technical Assistance Office, assists the European Commission At present the following opportunities (m/f) exist: Assistants The major requirements are language knowledge (English mother tongue, excellent French and German and another union language Administrative Officer English mother tongue, excellent command of French and another union language. Bulletin, 7/12/00, s. 66. Socrates, Leonardo & Youth Technical Assistance Office assists the European Commission has a vacant post for a (m/f) Communications Officer Excellent command of spoken English and French mother tongue a plus. Bulletin 01/03/01, s. 59. Viviane Redingin komission puolesta antama vastaus (3. joulukuuta 2001) Kirjallisiin kysymyksiin E-1681/01 ja E-1682/01 antamansa vastauksen täydennykseksi komissio tähdentää, että Sokrates-, Leonardo- ja Nuoriso-ohjelman teknisen avun toimisto on yksityisoikeudellinen elin, jonka on tietysti noudatettava tässä asiassa sovellettavaa jäsenvaltion ja/tai yhteisön lainsäädäntöä mutta joka harjoittaa itsenäistä rekrytointipolitiikkaa joskus hyvinkin tarkkojen kielellisten tarpeiden mukaisesti. Teknisen avun toimisto ilmoitti kyseisten kahden työpaikan rekrytointimenettelystä seuraavaa: - hakemuksia tuli 88, joista 21 englantia äidinkielenään puhuvilta, 25 ranskaa äidinkielenään puhuvilta ja 42 henkilöiltä, joiden äidinkieli ei ollut englanti eikä ranska - viisi henkilöä rekrytoitiin: yksi englantia äidinkielenään puhuva, yksi ranskaa äidinkielenään puhuva ja kolme henkilöä, joiden äidinkieli ei ollut englanti eikä ranska. Oheiset luvut osoittavat, että työpaikkailmoitusten syrjivillä ilmauksilla ei ole ollut merkittävää syrjivää vaikutusta. Teknisen avun toimisto on ilmoittanut varmistavansa, ettei tulevissa työpaikkailmoituksissa käytetä ilmauksia, joiden voidaan katsoa olevan syrjiviä. Mainittuja kahta rekrytointimenettelyä koskevat yksityiskohtaiset tilastot toimitetaan suoraan arvoisalle parlamentin jäsenelle ja parlamentin pääsihteeristöön.